फरवरी में बेचा 1.03 लाख टन स्टील, बना नया रिकॉर्ड
स्टील अथॉरिटी ऑफ इंडिया लिमिटेड (सेल) का निर्यात बढ़ाने को लेकर किया जा रहा संगठित प्रयास रंग लाना शुरू कर चुका है। सेल ने फरवरी के महीने में पिछले दस सालों में अब तक का सबसे अधिक इस्पात निर्यात करने का रिकार्ड बनाया है। सेल ने फरवरी में कुल 1.03 लाख टन इस्पात निर्यात किया है, जिसमें राउरकेला इस्पात संयंत्र की नई प्लेट मिल से यूरोप भेजी गई। सीई प्लेट की शिपमेंट (पहली बार) भी शामिल है।
10 लाख टन की प्रारंभिक क्षमता वाली नई 4.3 मीटर चौड़ी प्लेट मिल की क्षमता को बढ़ाकर 18 लाख टन तक पहुंचाया जा सकता है। यह मिल अत्याधुनिक तकनीक से लैस है, जिससे कड़े अंतर्राष्ट्रीय मानकों पर खरी उतरने वाली विभिन्न प्रकार की प्लेट्स बनाई जा सकती हैं। जो क्लोज डायमेंशनल सहनशीलता, परफेक्ट फ्लैटनेस और सतह की बेहतर फिनिशिंग होगी। सबसे अधिक मासिक निर्यात का रिकार्ड दर्ज करने में वायर रॉड, हॉट रोल्ड कॉइल, बिलेट और स्लैब की भी महत्वपूर्ण हिस्सेदारी रही है। चालू वित्त वर्ष के दौरान 2016-17 में सेल ने अभी तक 6.82 लाख टन का निर्यात किया है। कंपनी का यह लक्ष्य है कि कुल उत्पादन के 10% हिस्से को निर्यात किया जाए। अगले वित्त वर्ष 2017-18 में इस मात्रा को दुगना करने की योजना है।
अगले वित्त वर्ष में यह मात्रा दुगनी तभी हो पाएगी, जब सेल चालू वित्त वर्ष में निर्यात को तिगुना कर सके। सेल जल्द ही अपनी निर्यात श्रृंखला को बोकारो की कोल्ड रोलिंग मिल से उत्पादित कोल्ड रोल्ड और गैल्वेनाइज्ड उत्पादों, बर्नपुर की नई यूनिवर्सल सेक्शन मिल और दुर्गापुर की मीडियम स्ट्रक्चरल मिल के स्ट्रक्चरल से विस्तृत करेगा। इन संवर्धित उत्पादों से कंपनी का लक्ष्य न केवल दक्षिण-पूर्व एशिया के बाजारों बल्कि यूरोप में भी अपनी उपस्थिति को मजबूती प्रदान करना है।
hin_Deva hin_Deva hin_Deva hin_Deva